| Bilag 17.b – Bestilling af Konsulentydelser |
| --- |

[Projektnavn]

[Måned + år]

[**Vejledning til Kunden**

Vejledning til Kunden er angivet i skarpe parenteser og markeret med gult. Ud over denne generelle vejledning kan bilaget indeholde en række specifikke vejledninger til Kunden.

Dette standardbilag er et kategori A-bilag. Kategori A betyder, at standardbilaget er klar til brug evt. med mindre tilpasninger og konkrete forretningsmæssige beslutninger. Det skal dog verificeres, at standardbilaget er dækkende for Kundens behov.

Vejledning til Kunden har til formål at vejlede Kunden til at færdiggøre standardbilaget til anvendelse i en konkret kontrakt. Dette bilag skal således tilpasses i overensstemmelse med Kundens konkrete forhold og den øvrige tilpasning af standardkontraktmaterialet.

Såfremt Kontrakten er omfattet af de udbudsretlige regler, skal bilaget tilpasses i overensstemmelse hermed. Dette vil ofte indebære, at bilaget og vejledning til Leverandøren skal afstemmes med udbuddets udbudsbetingelser, der beskriver udbudsprocessen og rammerne for konkurrencen.

Vejledning til Kunden bør slettes, inden kontraktmaterialet offentliggøres.]

*[****Vejledning til Leverandøren***

*Vejledning til Leverandøren er angivet med kursiv i skarpe parenteser som denne. Ud over denne generelle vejledning indeholder bilaget en række specifikke vejledningstekster til Leverandøren.*

*Leverandøren skal udfylde kravmatricen sidst i bilaget.*

*Leverandøren skal ikke ændre i bilaget, medmindre dette specifikt er angivet i vejledning til Leverandøren, eller hvor det er markeret på anden vis.*

*I Kontrakten er der henvist til Bilag 17.b, Bestilling af Konsulentydelser i følgende punkter:*

* *Punkt 29.1 (Generelt)*
* *Punkt 29.2 (Særligt om Transformation)*

*Vejledning til Leverandøren slettes inden kontraktunderskrift.]*

Indholdsfortegnelse

[1. Indledning 4](#_Toc517167148)

[2. Bestilling af Konsulentydelser 4](#_Toc517167149)

[3. KRAVMATRICE 6](#_Toc517167150)

Underbilag

1. Bestillingsblanket

# Indledning

Dette bilag fastlægger proceduren for bestilling og levering af Konsulentydelser i overensstemmelse med Kontraktens punkt 29.

# Bestilling af Konsulentydelser

K-1 til K-3 fastlægger Kundens krav til Parternes proces for bestilling af Konsulentydelser.

Kunden bestiller Konsulentydelser ved at udfylde bestillingsblanketten i Bilag 17.b.i og sende den til Leverandøren.

Besvarelse af Kundens opgavebeskrivelse

Leverandøren skal udarbejde og fremsende en besvarelse af Kundens opgavebeskrivelse senest [5 Arbejdsdage] efter Leverandørens modtagelse af Kundens opgavebeskrivelse.

Indhold af Leverandørens besvarelse

Leverandørens besvarelse af opgavebeskrivelsen, jf. K-1, skal indeholde:

1. En beskrivelse af, hvordan Leverandøren vil gennemføre opgavebeskrivelsen
2. En beskrivelse af, hvilke konsulenter Leverandøren vil allokere til opgaven. Beskrivelsen skal indeholde:
	1. Navne på de allokerede konsulenter
	2. De allokerede konsulenters konsulentkategori, jf. Bilag 12.g (Kravspecifikation for Konsulentydelser)
3. En tidsplan for udførelse af opgaven
4. Et estimat for vederlaget for udførelse af opgaven baseret på timepriserne anført i Bilag 20 (Vederlag). Estimatet skal indeholde det estimerede timeforbrug fordelt på allokerede konsulenter til opgaven
5. En vurdering af konsekvenser ved udførelse af opgaven, herunder konsekvenser for:
6. Leverandørens øvrige Ydelser
7. Andre leverandørers leverancer til Kunden i det omfang Leverandøren har indsigt til at vurdere dette
8. Servicemål
9. Dokumentation
10. Slutbrugernes anvendelse af Systemet
11. Kundens medvirken og ressourcer
12. Optioner
13. Afprøvning
14. Eventuelle andre relevante forhold

Kunden Meddeler senest [5 Arbejdsdage] efter modtagelse af Leverandørens besvarelse, om Kunden accepterer Leverandørens besvarelse.

Såfremt besvarelsen ikke accepteres, er Leverandøren berettiget til et rimeligt vederlag for udarbejdelsen af besvarelsen. Vederlaget opgøres efter dokumenteret medgået tid til de i Bilag 20 (Vederlag) angivne timepriser.

Levering

Leverandøren skal efter Kundens accept af Leverandørens besvarelse levere den bestilte Konsulentydelse i overensstemmelse med Kundens opgavebeskrivelse, Leverandørens besvarelse og Kontraktens krav i øvrigt.

Kunden kan med et rimeligt varsel, dog minimum [10 Arbejdsdage], helt eller delvist indstille leveringen af Konsulentydelsen. Kunden vederlægger i så fald Leverandøren efter medgået tid til de i Bilag 20 (Vederlag) angivne timepriser.

# KRAVMATRICE

[Kravmatricen skal færdiggøres konkret. Såfremt Kontrakten er omfattet af udbudsreglerne, skal matricen færdiggøres i overensstemmelse med de konkrete udbudsretlige beslutninger, herunder med udbuddets udbudsbetingelser, jf. også den generelle vejledning til Kunden.]

***[Vejledning til Leverandøren:***

*Leverandøren skal udfylde kravmatricen med angivelse af graden, hvormed kravene i dette bilag er opfyldt.]*

| Krav ID | Udbudsretlig kravrubricering | Opfyldelsesgrad(Helt /Opfyldes delvist /Opfyldes ikke) | Leverandørens beskrivelse eller reference til løsningsbeskrivelse i separat dokument |
| --- | --- | --- | --- |
| K-1 |  |  |  |
| K-2 |  |  |  |
| K-3 |  |  |  |

Bilag 17.b.i - Bestillingsblanket

[Projektnavn]

[Måned + år]

| **Bestillingsblanket til Konsulentydelser** |
| --- |
| **Opgave nr.** […] | **Opgavetitel**[…] | **Dato for bestilling** […] |
| **De(n) forventede konsulentkategori(er) (Ikke obligatorisk at udfylde)** Assistent(er) Juniorkonsulent(er) Seniorkonsulent(er)Kunden forventer i alt [Indsæt antal] konsulenter allokeret til opgaven. |
| **Beskrivelse af opgaven**[Opgavebeskrivelsen skal angive, hvilke af Kontraktens omfattede opgaver, jf. Bilag 12.g (Konsulentydelser), der er omfattet af bestillingen, og være udformet på en sådan måde, at Leverandøren bedst muligt kan allokere de rette konsulenter i forhold til den opgave Kunden ønsker løst. Beskrivelsen bør være tilstrækkelig detaljeret således, at Leverandøren er i stand til at udarbejde en besvarelse af opgavebeskrivelsen, herunder at udarbejde et estimat over det vederlag, som vil være forbundet med udførelse af opgaven. Kunden kan endvidere angive et tidsrum, inden for hvilket de allokerede konsulenter skal være til rådighed.] |
| **Dato for ønsket påbegyndelse**[...] | **Dato for forventet afslutning**[…] |